Poll of Exit Polls 2019: कांग्रेस को फिर झटका- महाराष्ट्र और हरियाणा में एक बार फिर बन सकती है BJP की सरकार  
हरियाणा-महाराष्ट्र में फिर बन सकती है BJP की सरकार
NDTV ने जारी किया पोल ऑफ एग्जिट पोल्स 
महाराष्ट्र में बीजेपी को 211, हरियाणा में 64 सीटें मिलने का अनुमान
महाराष्ट्र में न्यूज 18 लोकमत-आईपीएसओएस (News 18 Lokmat-Ipsos) ने बीजेपी-शिवसेना गठबंधन को 243 सीटें मिलने का अनुमान जताया है. वहीं कांग्रेस-NCP को 41 सीटें मिलती दिख रही हैं. जबकि अन्य 4 सीटों पर सिमटते दिख रहें हैं. दूसरी तरफ टीवी9 भारतवर्ष-सिसेरो ने बीजेपी-शिवसेना गठबंधन को 197 सीटें मिलने का अनुमान लगाया है, वहीं कांग्रेस-NCP को 75 सीटें मिलती दिख रही हैं. जबकि अन्य 16 सीटों पर सिमटते दिख रहें हैं. वहीं, रिपब्लिक टीवी-जन की बात ने बीजेपी-शिवसेना गठबंधन को 216-230 सीटें मिलने का अनुमान लगाया है, वहीं कांग्रेस-NCP को 50-59 सीटें मिलती दिख रही हैं. जबकि अन्य 8-12 सीटों पर सिमटते दिख रहें हैं.


बता दें कि दोनों राज्यों में बीजेपी (BJP) की सरकारें हैं और पिछले विधानसभा चुनावों में दोनों जगह कांग्रेस को मात देकर बीजेपी सत्ता में आई थी. ऐसे में जहां भारतीय जनता पार्टी (BJP) पिछले प्रदर्शन को दोहराने की उम्मीद में है. वहीं कांग्रेस खोई ज़मीन वापस लेने के लिए बेक़रार है. महाराष्ट्र में BJP 150 सीटों पर किस्मत आजमा रही है, वहीं, शिवसेना ने गठबंधन समझौते के तहत 124 सीटों पर अपने उम्मीदवार उतारे हैं. इसके अलावा बाकी सीटों पर गठबंधन की पार्टियों ने चुनाव लड़ा है. वहीं, कांग्रेस (Congress) 146 और एनसीपी (NCP) 117 सीटों पर चुनाव लड़ रही है. वर्तमान विधानसभा में बीजेपी और शिवसेना को मिलाकर 217 सीटें हैं, वहीं, कांग्रेस-NCP गठबंधन के पास 56 सीटें हैं.